text: ростовка, қарағанды облысы бұқар жырау ауданындағы ауыл, ростов ауылдық округі орталығы. аудан орталығы ботақара кентінен батысқа қарай 74 км-дей жерде, нұра өзенінің оң жағасында орналасқан. жергілікті тұрғындар саны 1999 жылы 1595 адам (754 ер адам және 841 әйел адам) болса, 2009 жылы 1915 адамды (917 ер адам және 998 әйел адам) құрады. іргесін 1908 жылы ростов губерниясынан қоныс аударушылар қалаған. 1960 жылдан киров атындағы көкөніс, сүт өндіретін кеңшардың орталығы болған. оның негізінде өк жұмыс істейді. ең жақын темір жол стансасы теміртау (20 км).